laion/Wikipedia-Exotic huggingface dataset:
ব্রহ্মপুত্র এক্সপ্রেস

ব্রহ্মপুত্র এক্সপ্রেস (ট্রেন নম্বর ৭৪৩/৭৪৪) বাংলাদেশ রেলওয়ের অধীনে পরিচালিত ঢাকা থেকে দেওয়ানগঞ্জ রেলওয়ে স্টেশন পর্যন্ত চলাচলকারী একটি আন্তঃনগর ট্রেন। এটি ১৯৮৮ সালের ১৭ই মার্চ প্রধানমন্ত্রী মিজানুর রহমান চৌধুরী ট্রেনটি উদ্বোধন করা হয়। তখন ট্রেনটি ১২ টি কোচ নিয়ে ঢাকা - বাহাদুরবাদ ঘাটে যাত্রী নামিয়ে দিয়ে নদী পার হয়ে সেখান থেকে ১২ টি কোচ নিয়ে তিস্তামুখ ঘাট হয়ে দিনাজপুর রুটে চলাচল করত। তখন ট্রেনটি দুটি রেকে চলাচল করত। একটি রেক ঢাকা - বাহাদুরবাদ। অপর রেক তিস্তামুখ ঘাট - দিনাজপুর। ট্রেনটি ২০০৬ সাল থেকে ১২ টি ঢাকা - বাহাদুরবাদ ঘাট রুটে চলাচল শুরু করে। ২০১০ সালে বাহাদুরবাদ ঘাট বন্ধ হয়ে যাওয়ার ফলে ট্রেনটি ঢাকা - দেওয়ানগঞ্জ বাজার রুটে চলাচল শুরু করে। ২০১২ সাল থেকে ট্রেনটি ১৪ টি কোচ নিয়ে চলাচল শুরু করে। (বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।) (অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।) ঢাকা বিমানবন্দর রেলওয়ে স্টেশন জয়দেবপুর জংশন (শুধু ৭৪৩ এর জন্য) গফরগাঁও ময়মনসিংহ জংশন পিয়ারপুর নান্দিনা জামালপুর মেলান্দহ বাজার ইসলামপুর বাজার উইকিমিডিয়া কমন্সে ব্রহ্মপুত্র এক্সপ্রেস সংক্রান্ত মিডিয়া রয়েছে।
উপবন এক্সপ্রেস

উপবন এক্সপ্রেস (ট্রেন নম্বর ৭৩৯/৭৪০) বাংলাদেশ রেলওয়ের অধীনে পরিচালিত ঢাকা থেকে সিলেট পর্যন্ত চলাচলকারী একটি আন্তঃনগর ট্রেন। উপবন এক্সপ্রেস উদ্বোধন হয় ৪ই মে ১৯৮৮ খিস্টাব্দে। এ রূটে আরো তিনটি আন্তঃনগর ট্রেন পারাবত এক্সপ্রেস, জয়ন্তিকা এক্সপ্রেস ও কালনী এক্সপ্রেস চলাচল করে। (বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।) (অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)উপবন এক্সপ্রেস আগে আখাউড়া জংশনে স্টপেজ দিতো কিন্তু বাইপাস হওয়ার পর আর আখাউড়ায় স্টপেজ না দিয়ে আজমপুর রেলওয়ে স্টেশন স্টপেজ দেওয়ার কথা ছিল। কিন্তু রাতের বেলা আজমপুর স্টেশনে প্রবেশ করায় নিরাপত্তার জন্য আজমপুর স্টেশনে স্টপেজ বাতিল করা হয়। ঢাকা বিমানবন্দর রেলওয়ে স্টেশন নরসিংদী রেলওয়ে স্টেশন (শুধুমাত্র ৭৩৯ এর জন্য) (৭৪০ যাত্রাবিরতি না দিয়ে থ্রু যায়) ভৈরব বাজার জংশন শায়েস্তাগঞ্জ শ্রীমঙ্গল ভানুগাছ শমসেরনগর কুলাউড়া বরমচাল মাইজগাঁও উপবন এক্সপ্রেস ২০১৯ সালের ২৩ জুন সিলেট থেকে ঢাকা আসার পথে রাত সাড়ে এগারোটার সময় বরমচালে কুলাউড়া রেল দুর্ঘটনার সম্মুখীন হয়। এই দূর্ঘটনায় ৭-১০ জন নিহত হয় এবং আহত হয় প্রায় শতাধিক ব্যক্তি। এ ঘটনায় প্রায় ২৪+ ঘণ্টা ঢাকার সাথে সিলেটের রেল যোগাযোগ বিছিন্ন ছিল। "নতুন কোচ যুক্ত হলো জয়ন্তিকা ও উপবন এক্সপ্রেসে"। বাংলা ট্রিবিউন। সংগ্রহের তারিখ ২০২১-০২-১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] রিপোর্টার, স্টাফ। "ঢাকা-সিলেট রুটে নতুন কোচে জয়ন্তিকা ও উপবন এক্সপ্রেস"। দৈনিক ইনকিলাব। সংগ্রহের তারিখ ২০২১-০২-১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "সিলেট-ঢাকা রুটে নামলো জয়ন্তিকা-উপবন"। banglanews24.com। সংগ্রহের তারিখ ২০২১-০২-১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "উপবন এক্সপ্রেস লাইনচ্যুত, সিলেটের সঙ্গে রেল যোগাযোগ বন্ধ"। দৈনিক সমকাল। ২০২২-০৭-১৪ তারিখে মূল থেকে আর্কাইভ করা। সংগ্রহের তারিখ ২০২১-০২-১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "উপবন এক্সপ্রেস লাইনচ্যুত : তদন্ত কমিটি গঠন"। জাগো নিউজ। সংগ্রহের তারিখ ২০২১-০২-১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "নতুন কোচ দিয়ে যাত্রা শুরু জয়ন্তিকা ও উপবন এক্সপ্রেসের"। বার্তা২৪.কম। সংগ্রহের তারিখ ২০২১-০২-১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) খান, কমল জোহা। "উপবন এক্সপ্রেস দুর্ঘটনায় তদন্ত কমিটি"। দৈনিক প্রথম আলো। সংগ্রহের তারিখ ২০২১-০২-১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] "কুলাউড়ায় দুর্ঘটনায় উপবন এক্সপ্রেস, নিহত ৪"। bdnews24.com। ২০২২-০৭-০৬ তারিখে মূল থেকে আর্কাইভ করা। সংগ্রহের তারিখ ২০২১-০২-১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
এগারো সিন্ধুর প্রভাতী

এগারো সিন্ধুর প্রভাতী (ট্রেন নং ৭৩৭/৭৩৮) বাংলাদেশ রেলওয়ের অধীনে পরিচালিত ঢাকা থেকে কিশোরগঞ্জ পর্যন্ত চলাচলকারী একটি আন্তঃনগর ট্রেন। এটি এগারোসিন্ধুর এক্সপ্রেস নামে ১৯৮৭ সালে যাত্রা শুরু করে এবং এগারোসিন্ধুর প্রভাতী হিসেবে যাত্রা শুরুর তারিখ ১৬ মার্চ ২০০২। (বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।) (অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।) ঢাকা বিমানবন্দর রেলওয়ে স্টেশন নরসিংদী মেথিকান্দা (শুধু ৭৩৮ এর জন্য) ভৈরব বাজার জংশন কুলিয়ারচর বাজিতপুর সরারচর মানিকখালী গচিহাটা
অগ্নিবীণা এক্সপ্রেস

অগ্নিবীণা এক্সপ্রেস (ট্রেন নং ৭৩৫/৭৩৬) বাংলাদেশ রেলওয়ের অধীনে পরিচালিত ঢাকা থেকে তারাকান্দি রেলওয়ে স্টেশন পর্যন্ত চলাচল কারী একটি সেমি ননস্টপ আন্তঃনগর ট্রেন। ট্রেনটি বহুল পরিচিত এবং জনপ্রিয় একটি ট্রেন। যা জাতীয় কবি কাজী নজরুল ইসলামের বিখ্যাত কাব্যগ্রন্থ "অগ্নিবীণা" র নামে নামকরণ করা হয়েছে৷ ঢাকা তারাকান্দি রুটে অগ্নিবীণা এক্সপ্রেস উদ্বোধন হয় ১৭ই সেপ্টেম্বর ১৯৮৭ খ্রিষ্টাব্দে। তবে উদ্বোধনের পর ট্রেনটি প্রথমে আন্তঃনগর পদ্মা এক্সপ্রেস নামে যাত্রা শুরু করে। সে সময় পদ্মা এক্সপ্রেস ঢাকা থেকে তারাকান্দির জগন্নাথগঞ্জ ঘাট পযর্ন্ত চলাচল করতো।  যমুনা সেতু না থাকায় সিরাজগঞ্জ, রাজশাহী, পাবনা, যশোর, খুলনা অঞ্চলের যাত্রীরা তৎকালীন পদ্মা এক্সপ্রেসে জগন্নাথগঞ্জ ঘাটে এসে নৌকা এবং ফেরী দিয়ে ওপারে সিরাজগঞ্জ বাজার গিয়ে তাদের বিভিন্ন গন্তব্যে পৌঁছে যেতো এবং এভাবেই তাদের যাতায়াত বহাল ছিল। পরবর্তীতে যমুনা সেতু হলে এবং যমুনা সেতুতে রেল লাইন চালু হওয়ার পর ২০০৪ সালের ২৩ নভেম্বর  ঢাকা - রাজশাহী - ঢাকা রুটে পদ্মা এক্সপ্রেস নামে একটি আন্তঃনগর ট্রেন চালু করা হয় এবং তখনই ঢাকা থেকে জগনাথগঞ্জ ঘাট; বর্তমানে তারাকান্দিগামী পদ্মা এক্সপ্রেস ট্রেনের নাম পরিবর্তন করে জাতীয় কবি কাজী নজরুল ইসলামের বিখ্যাত কাব্যগ্রন্থ "অগ্নিবীণা"র নাম অনুসারে ট্রেনটির নামকরণ করা হয় অগ্নিবীণা এক্সপ্রেস। অগ্নিবীণা এক্সপ্রেস নিম্নলিখিত স্টেশনে যাত্রাবিরতি দিয়ে থাকে: ঢাকা (কমলাপুর) রেলওয়ে স্টেশন বিমানবন্দর রেলওয়ে স্টেশন গফরগাঁও রেলওয়ে স্টেশন ময়মনসিংহ রেলওয়ে স্টেশন নরুন্দি রেলওয়ে স্টেশন জামালপুর রেলওয়ে স্টেশন কেন্দুয়া বাজার রেলওয়ে স্টেশন সরিষাবাড়ী রেলওয়ে স্টেশন তারাকান্দি রেলওয়ে স্টেশন এটি ঢাকা থেকে ছাড়ে সকাল সাড়ে ১১ টায়, তারাকান্দি পৌছায় বিকাল ৪ টা ৫০ মিনিটে। তারাকান্দি থেকে ছাড়ে সন্ধ্যা ৬ টা ৩০ মিনিটে, ঢাকা পৌছায় রাত ১১ টা ৫০ মিনিটে।
যমুনা এক্সপ্রেস

যমুনা এক্সপ্রেস (ট্রেন নম্বর ৭৪৫/৭৪৬) বাংলাদেশ রেলওয়ের অধীনে পরিচালিত ঢাকা থেকে তারাকান্দি রেলওয়ে স্টেশন পর্যন্ত চলাচলকারী একটি আন্তঃনগর ট্রেন। এটি ১৯৮৮ সালের ৩০ জানুয়ারি থেকে চলাচল করছে। (নিম্নোক্ত সময়সূচীটি বাংলাদেশ রেলওয়ের ৫৩তম সময়সূচী অনুযায়ী, যা ২০২৩ সালের ১লা ডিসেম্বর হতে কার্যকর।) অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর। ঢাকা বিমানবন্দর রেলওয়ে স্টেশন জয়দেবপুর জংশন শ্রীপুর গফরগাঁও ময়মনসিংহ জংশন বিদ্যাগঞ্জ পিয়ারপুর নরুন্দি জামালপুর সরিষাবাড়ী তারাকান্দি উইকিমিডিয়া কমন্সে যমুনা এক্সপ্রেস সংক্রান্ত মিডিয়া রয়েছে।
রাজকন্যা

রাজকন্যা হলো একটি রাজকীয় পদবী, যা রাজবংশীয় মেয়ে, রাজপুত্রের পত্নী ইত্যাদি মহিলার ক্ষেত্রে ব্যবহার করা হয়। রাজকন্যা উপাধীটি সকল রাজতান্ত্রিক রাষ্ট্রে ছিলো। প্রতিটা রাষ্ট্রে নিজস্ব ভাষা ও সংস্কৃতি অনুযায়ী উপাধী ব্যবহার করা হতো। ভারতীয় মুসলিম রাজকন্যাদের শাহজাদি বলা হতো এবং হিন্দু রাজকন্যাদের রাজকন্যা অথবা রাজকুমারী বলা হতো। ইতিহাসে বিভিন্ন দেশে রাজকন্যারা রাজত্ব করছেন। রাজপুত্রদের শাসন করার চেয়ে রাজকন্যাদের শাসন করার নজির খুব কম। কারণ বেশিরভাগ রাজত্বকালে মহিলারা সিংহাসনের উত্তরাধিকার থেকে বঞ্চিত ছিলেন। রাজকন্যা শাসিত রাজ্যের উদাহরণ হলো, এন্টিওচ কনস্ট্যান্স, ১২শ শতাব্দীতে এর রাজকন্যারা শাসনভার লাভ করেছিলো। বহু শতাব্দী ধরে "রাজকন্যা" উপাধিটি কোনও রাজার কন্যার জন্য ব্যবহৃত হতো না। ইংরেজীতে সাধারণত "লেডি" বলা হত। পুরাতন ইংরেজিতে রানী বাদ দিয়ে "রাজপুত্র" সমতুল্য কোনও রাজকীয় উপাধি মেয়েদের জন্য ছিল না। রাজকীয় মহিলাদের সম্বোধন করা হতো "দ্য লেডি [প্রথম নাম]" হিসাবে। উদাহরণস্বরূপ, ইংল্যান্ডের হেনরি অষ্টমের কন্যা এলিজাবেথ এবং মেরিকে প্রায়শই "লেডিস এলিজাবেথ এবং মেরি" হিসাবে উল্লেখ করা হত। এই অনুশীলনটি অবশ্য সামঞ্জস্যপূর্ণ ছিল না। ডেনমার্কের যুবরাজ জর্জ এবং গ্রেট ব্রিটেনের দ্বিতীয় জেমসের মেয়ে অ্যানের মধ্যে বিবাহ চুক্তিতে অ্যানিকে "দ্য প্রিন্সেস অ্যানি" হিসাবে উল্লেখ করা হয়। যুক্তরাজ্যের রানী দ্বিতীয় এলিজাবেথ ২১ আগস্ট, ১৯৯৬ তারিখে আইন জারি করেছিলেন যে, যুক্তরাজ্যের রাজপুত্রের সাথে তালাকপ্রাপ্ত যে কোনও মহিলা আর "রয়্যাল হাইনেস" উপাধীর অধিকারী হবেন না। এটি এখনও ডায়ানা, প্রিন্সেস অফ ওয়েলস এবং সারা, ডাচেস অফ ইয়র্ক উপাধী ব্যবহার করা হয়। Runciman, Steven (১৯৮৭)। A History of the Crusades: The kingdom of Jerusalem and the Frankish East 1100-1187। Cambridge University Press। পৃষ্ঠা 507। আইএসবিএন 9780521347716।  Camden, William (১৬৮৮)। The History of the Most Renowned and Victorious Princess Elizabeth Late Queen of England (4th সংস্করণ)। M. Flesher। পৃষ্ঠা 5।  English Historical Documents, 1660-1714। ROUTLEDGE। ২০০৬। আইএসবিএন 9780415143714।
নরফুক ভাষা

নরফোক দ্বীপের প্রায় দুই হাজার অধিবাসীর বেশির ভাগ ইংরেজিতে এবং এদের মধ্যে শ'পাঁচেক লোক নরফুক নামের একটি ক্রেওল ভাষাতে কথা বলেন। ২০০৫ সালের এপ্রিলে ইংরেজির পাশাপাশি নরফুক-কে দ্বীপের সরকারি ভাষা করা হয়। নরফুক ক্রেওলটি মূলত ১৬ শতকের ইংরেজি এবং তাহিতীয় ভাষার একটি মিশ্রণ। নরফোক দ্বীপে পর্যটকদের আনাগোনা বেড়ে যাওয়ার সাথে সাথে এবং তরুণ প্রজন্ম বিদেশে পাড়ি জমানোর ফলে নরফুকের ব্যবহার হ্রাস পাচ্ছে। জাতিসংঘ ২০০৭ সালে এটিকে একটি বিপন্ন ভাষা হিসেবে চিহ্নিত করেছে। অভিধান ও ব্যাকরণ প্রণয়নের মাধ্যমে এবং দ্বীপের বিভিন্ন পর্যটন স্থানের নামকরণে ভাষাটিকে ব্যবহার করে এটিকে বাঁচিয়ে রাখার চেষ্টা করা হচ্ছে। এথ্‌নোলগে নরফোক (১৬তম সংস্করণ, ২০০৯) নরফোক দ্বীপের ভাষার উপর এথনোলগ রিপোর্ট
নুভেল কালেদোনির ভাষা

নুভেল কালেদোনি বৃহত্তর ফরাসি প্রজাতন্ত্রের অন্তর্গত একটি সামুদ্রিক অঞ্চল বলে ফরাসি এখানকার সরকারি ভাষা। ২০০৪ সালের আদমশুমারি অনুযায়ী এখানকার ১৪ বছরের বেশি বয়সী ৯৭% লোক ফরাসি ভাষায় কথা বলতে, পড়তে ও লিখতে পারঙ্গম। ১%-এরও কম লোক ফরাসি জানে না। একই সাথে ১৪ বছরের বেশি বয়সী ৩৭% লোক নুভেল কালেদোনির ২৮টি আদিবাসী অস্ট্রোনেশীয় ভাষার যেকোনটিতে কথা বলতে পারে। একই দলে প্রায় ৬০% লোকের ঐ ২৮টি ভাষার কোনই জ্ঞান নেই। এছাড়া অভিবাসী সম্প্রদায়ে ভিয়েতনামী ভাষা প্রচলিত। (ফরাসি) INSEE, Government of France। "P9-1 - Population de 14 ans et plus selon la connaissance du français, le sexe, par commune, "zone" et par province de résidence" (XLS)। সংগ্রহের তারিখ ২০০৭-০৬-২৪।  (ফরাসি) INSEE, Government of France। "P10-1 - Population de 14 ans et plus selon la connaissance d'une langue mélanésienne et le sexe, par commune, "zone" et par province de résidence" (XLS)। সংগ্রহের তারিখ ২০০৭-০৬-২৪।  নুভেল কালেদোনির ভাষার উপর এথনোলগ রিপোর্ট
রাজকুমারী আলিয়া তাবাআ

প্রিন্সেস আলিয়া তাবাআ (জন্ম: ১৫ সেপ্টেম্বর, ১৯৬৪) হলেন প্রিন্স ফয়সাল বিন হোসেনের প্রাক্তন স্ত্রী। তিনি সাঈদ তৌফিক আল-তাবাআ এবং লামিয়া আদেমের মেয়ে। তার বাবা একজন সুপরিচিত ও সম্মানিত জর্ডান ব্যবসায়ী এবং রয়েল জর্ডানিয়ান এয়ারলাইন্সের প্রতিষ্ঠাতা ও সভাপতি ছিলেন। আলিয়া ও ফয়সালের চারজন সন্তান রয়েছেঃ প্রিন্সেস আয়াহ বিনতে ফয়সাল (জন্ম: ১১ ফেব্রুয়ারি, ১৯৯০) প্রিন্স ওমর বিন ফয়সাল (জন্ম: ২২ অক্টোবর, ১৯৯৩) প্রিন্সেস সারা বিনতে ফয়সাল (জন্ম: ২৭শে মার্চ, ১৯৯৭) (আয়েশার যমজ) প্রিন্সেস আয়েশা বিনতে ফয়সাল (জন্ম: ২৭শে মার্চ, ১৯৯৭) (সারা যমজ) আলিয়া জর্ডানের আম্মান আহলিয়্যাহ স্কুল ফর গার্লসে পড়াশোনা করেছিলেন। পরবর্তীকালে তিনি সাসেক্স বিশ্ববিদ্যালয়ে পড়েন, যেখানে তিনি আন্তর্জাতিক সম্পর্ক নিয়ে পড়াশোনা করেন। তিনি বর্তমানে প্রমিস ওয়েলফেয়ার সোসাইটির সভাপতি । তিনি একাধিক স্ক্লেরোসিস ফাউন্ডেশনেরও সভাপতি। ২০০৬ সালের পরে জর্ডানের রানী নূরের মত সেরিব্রাল প্যালসি ফাউন্ডেশনের সভাপতি হন।  Spain  : ড্যাম গ্র্যান্ড ক্রস অফ রয়্যাল অর্ডার অফ ইসাবেলা ক্যাথলিক (কিংডম অফ স্পেন, ২৬ মে, ২০০৬) জর্দানের রাজপরিবারের সম্মানের তালিকা "AT A GLANCE: Princess Alia Tabbaa inaugurates childcare centre"। Jordon Times। ২৩ ফেব্রুয়ারি ২০১০। সংগ্রহের তারিখ ২১ জুন ২০১১।  Royal Ark Boletín Oficial del Estado
প্রিন্সেস আয়াহ বিনতে ফয়সাল

প্রিন্সেস আয়াহ বিনতে ফয়সাল (জন্মঃ ১১ ফেব্রুয়ারি, ১৯৯০) হলেন প্রিন্স ফয়সাল বিন হোসেন এবং প্রিন্সেস আলিয়া তাবাআর মেয়ে। তিনি জর্ডানের বাদশাহ দ্বিতীয় আবদুল্লাহর ভাগ্নী। আয়াহ প্রিন্স ফয়সালের সন্তানদের মধ্যে জ্যেষ্ঠ। ১৯৯০ সালের ১১ ফেব্রুয়ারি প্রিন্সেস আয়াহ বিনতে ফয়সাল জন্মগ্রহণ করেন। তিনি হাশেমি রাজবংশের সদস্য। প্রিন্সেস আইয়াহ ২২ মে ২০১৪ তারিখে জর্ডানের আম্মানে মোহাম্মাদ তালাল হালাওয়ানিকে বিয়ে করেন। এই বিয়েতে উপস্থিত ছিলেন বাদশাহ আবদুল্লাহ, রাণী রানিয়া, যুবরাজ হোসেন, প্রিন্সেস মুনা, প্রিন্সেস আলিয়া, প্রিন্সেস ইমান, প্রিন্স তালাল, প্রিন্স আলি, কুইন সোফিয়া অফ স্পেনসহ রাজকীয় ব্যক্তিবর্গ। ২ মে, ২০১৬ সালে তিনি তার প্রথম কন্যা সন্তানের জন্ম দিয়েছেন। তার নাম প্রিন্সেস রাইয়াহ। প্রিন্সেস আয়াহ বিনতে ফয়সালের বাবা-মায়ের বিবাহ বিচ্ছেদ ঘটে ২০০৮ সালে। তার মা বর্তমানে তিনি বর্তমানে প্রমিস ওয়েলফেয়ার সোসাইটির সভাপতি । তিনি একাধিক স্ক্লেরোসিস ফাউন্ডেশনেরও সভাপতি। তার নানা একজন সুপরিচিত ও সম্মানিত জর্ডান ব্যবসায়ী এবং রয়েল জর্ডানিয়ান এয়ারলাইন্সের প্রতিষ্ঠাতা ও সভাপতি "Jordanian royal family information"। ২০১১-০৮-০৮ তারিখে মূল থেকে আর্কাইভ করা। সংগ্রহের তারিখ ২০১৯-০৯-২১।  "Arabia Weddings"। Arabiaweddings.com। সংগ্রহের তারিখ ৩ মার্চ ২০১৯।  "الأميرة آية الفيصل وزوجها محمد الحلواني يُرزقان بـ "راية""। Hala.jo। সংগ্রহের তারিখ ৩ মার্চ ২০১৯।
মাহুত

মাহুত হচ্ছেন একজন হস্তী চালক, প্রশিক্ষক বা রক্ষক। সাধারণত একজন মাহুত যখন তার জীবনের প্রথম দিকে তার পরিবারের একটি হাতির দায়িত্ব পান তখন বালক হিসাবে এই পেশা শুরু করেন। তারা সারা জীবন একে অপরের সাথে বন্ধনে আবদ্ধ থাকেন। মাহুত শব্দ হিন্দি মাহাউত (महौत) এবং মাহাভাত (महावत), এবং মূলত থেকে সংষ্কৃত মাহামাত্রা (महामात्र) শব্দগুলি থেকে এসেছে। আর একটি শব্দটি কর্নাক, যা পর্তুগিজ হয়ে অনেক ইউরোপীয় ভাষায় প্রবেশ করেছিল। এই শব্দটি চূড়ান্তভাবে সংস্কৃত শব্দ কারিনায়াকা থেকে আহরিত, যা কারিন (হাতি) এবং নায়াকা (নেতা) শব্দযুগল থেকে আগত। তেলুগুতে, যে ব্যক্তি হাতির যত্ন নেয় তাকে মাবাতি বলা হয়; এই শব্দটিও সংস্কৃত থেকে এসেছে। তামিল ভাষায় ব্যবহৃত শব্দটির অর্থ পহান, যার অর্থ "হাতি রক্ষক" এবং সিংহলী কুরবানায়ক ("স্থিতিশীল মাস্টার")। মালায়ালামে ব্যবহৃত শব্দটি পাপ্পান। বার্মায়, পেশাকে ইউ-সি বলা হয়; থাইল্যান্ডে কোয়ান-চ্যাং (ควาญ ช้าง); এবং ভিয়েতনামে Quượn tượng। হাতি এবং একইভাবে মাহুতেরা দীর্ঘকাল দক্ষিণ ও দক্ষিণ-পূর্ব এশিয়া জুড়ে রাজনীতি এবং অর্থনীতির অবিচ্ছেদ্য অংশ ছিল। বর্তমানে মাহুতেরা বহু দেশে বনায়ন পরিষেবা এবং কাঠের গুঁড়ি বহন শিল্পে নিযুক্ত হয়, এর পাশাপাশি ভ্রমণেও তারা নিযুক্ত হয়। "Mahout"। Absolute Elephant Information Encyclopedia। ১ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০১৬।  Weeratunge, Chamalee, The Elephant Gates. Greenleaf Book Group, 2014, p. 104. (Google eBook) ন্যাশনাল জিওগ্রাফিক হিন্দু ফ্রন্টলাইন হাতির শব্দকোষ
প্রিন্সেস বাদিয়া বিনতে হাসান

প্রিন্সেস বদিয়া বিনতে হাসান (জন্মঃ ২৮ মার্চ, ১৯৭৪) হলেন একজন জর্দানীয় রাজকন্যা। তিনি যুবরাজ হাসান বিন তালাল এবং রাজকন্যা সারবাত আল-হাসানের কন্যা। আম্মান ব্যাচালরেট স্কুল শেরবর্ন স্কুল ফর গার্লস অক্সফোর্ড বিশ্ববিদ্যালয় - ইতিহাসে বিএ অনার্স কলেজ অফ ল - ডিপ্লোমা লন্ডন ইকোনমিক্স স্কুল - এলএলএম পাবলিক আন্তর্জাতিক আইনে লন্ডনের দ্য কলেজ অফ ল- এ আইন অধ্যয়নের পরে, প্রিন্সেস বাদিয়া ১৯৯৮ সালে ব্যারিস্টার হন। আইনজীবী হিসেবে তিনি জর্দানের রাজ পরিবারের প্রথম সদস্য। প্রিন্সেস বাদিয়া বিনতে হাসান বিভিন্ন আন্তর্জাতিক সংস্থার সদস্য। তিনি আন্তঃবাদ ও আন্তঃ-সাংস্কৃতিক মেলবন্ধন, মানবাধিকার এবং শরণার্থীদের অধিকার প্রচারে কাজ করেন। তিনি প্রিন্স চার্লস দ্বারা প্রতিষ্ঠিত একটি পরামর্শদাতা প্রোগ্রাম মোজাইকের চেয়ারম্যান। "মোজাইক" হলো একটি মুসলিম- ভিত্তিক দাতব্য প্রতিষ্ঠান, যা তরুণদের পরামর্শদান এবং তাদের ইতিবাচক ভূমিকা পালন বিষয়ে কাজ করে। প্রিন্সেস বাদিয়া ২০০৪ সালের সেপ্টেম্বরে খালেদ এডওয়ার্ড ব্লেয়ারের সাথে বাগদান করেন এবং ২০০৫ সালের জুনে তাকে আম্মানে বিয়ে করেন। তাদের এক ছেলে, যার নাম আলী ব্লেয়ার। "Jordan Times: July 8, 1998 - Princess Badiya qualifies as a lawyer"। সেপ্টেম্বর ২৭, ২০০৭ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২১, ২০১৯।  "Princess Badiya bint El Hassan's bio"। ২০১১-০৭-১৯ তারিখে মূল থেকে আর্কাইভ করা। সংগ্রহের তারিখ ২০১৯-০৯-২১।  Emel: Issue 75 December 2010 - A feature interview with Princess Badiya of Jordan (First ever public interview) "Mosaic: Board Members - Her Royal Highness Princess Badiya bint El Hassan (Chairman of Mosaic UK)"। ২০১০-০৬-২৫ তারিখে মূল থেকে আর্কাইভ করা। সংগ্রহের তারিখ ২০১৯-০৯-২১।  "Royal News: September 2004"। ২০০৭-০১-২৭ তারিখে মূল থেকে আর্কাইভ করা। সংগ্রহের তারিখ ২০১৯-০৯-২১।
ইন্সে

ইন্সে (ফরাসি: INSÉÉ; আ-ধ্ব-ব: [inse]) তথা আঁস্তিতু নাসিওনাল দ্য লা স্তাতিস্তিক এ দেজেতুদ একোনমিক (ফরাসি ভাষায়: Institut National de la Statistique et des Études Économiques) পরিসংখ্যান ও অর্থনৈতিক গবেষণা-সংক্রান্ত ফ্রান্সের জাতীয় ইন্সটিটিউট। এটি ফরাসি অর্থনীতি ও সমাজের উপর পর্যায়ক্রমিকভাবে জাতীয় শুমারি পরিচালনা করে তথ্য সংগ্রহ করে ও এগুলি প্রকাশ করে থাকে। এটি ফ্রান্সের রাজধানী প্যারিসে অবস্থিত। বর্তমানে এটি ইউরোপীয় পরিসাংখ্যিক ব্যবস্থা ইউরোস্ট্যাট-এর ফরাসি শাখা। ইন্সে দ্বিতীয় বিশ্বযুদ্ধের পর ১৯৪৬ সালে প্রতিষ্ঠা করা হয়। এর আগে ২য় বিশ্বযুদ্ধ চলাকালে ভিশি শাসনামলে একটি জাতীয় পরিসংখ্যান সেবা (SNS) প্রতিষ্ঠা করা হয়েছিল। জঁ-ফিলিপ কতি ২০০৭ সাল থেকে ইন্সের বর্তমান পরিচালক। Gerald, Adler; Manolo, Guerci। "Riverine: Architecture and Rivers"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কাজী মো. আনোয়ার হোসেন

কাজী মো. আনোয়ার হোসেন বাংলাদেশের ব্রাহ্মণবাড়িয়া জেলার রাজনীতিবিদ ও মুক্তিযোদ্ধা। ব্রাহ্মণবাড়িয়া-৫ (নবীনগর) আসনের সাবেক সংসদ সদস্য। ১৯৮৬, ১৯৮৮ ও ১৯৯১ সালে জাতীয় পার্টি থেকে সংসদ সদস্য নির্বাচিত হন। ২০০১ সালে চার দলীয় ঐক্যজোটের বাংলাদেশ জাতীয় পার্টির মনোনয়ন প্রাপ্ত হয়ে পুনরায় সংসদ সদস্য নির্বাচিত হন। ২০০৬ সালে বিএনপিতে যোগদান করে দলের কেন্দ্রীয় নির্বাহী কমিটির সদস্য পদ লাভ করেন। ২০১৬ সালে বিএনপির কাউন্সিলের পর তিনি বিএনপির চেয়ারপার্সনের উপদেষ্টা পদে নিযুক্ত হন। কাজী মো. আনোয়ার হোসেন ১৯৫৫ সালে ব্রাহ্মণবাড়িয়ার নবীনগর উপজেলার জশাতুয়া গ্রামে জন্ম গ্রহণ করেন। পিতার নাম মরহুম কাজী আরফান উদ্দিন। ১৯৬৯ সালের গণঅভ্যূত্থানে এবং ১৯৭১ সালে মহান স্বাধীনতা যুদ্ধে অংশ গ্রহণ করেন। ছাত্র জীবনে বাংলাদেশ ছাত্রলীগের সমর্থক ছিলেন। ১৯৭৪ সালে নিউ মডেল ডিগ্রী কলেজ থেকে স্নাতক ডিগ্রী লাভ করেন। কাজী মো. আনোয়ার হোসেন ১৯৭৬ সালে মাচের্ন্ট নেভী, হেলেনিক, পার্ক এভিনিউ, নিউইয়র্ক-তৃতীয় কর্মকর্তা ( ডেক) হিসেবে যোগদান করে যুক্তরাষ্ট গমন করেন। ১৯৭৯ সালে দেশে ফিরে এসে ব্যবসা শুরু করেন। ১৯৮৬ সালে জাতীয় পার্টিতে যোগদান করেন এবং ব্রাহ্মণবাড়িয়া-৫ (নবীনগর) আসন থেকে জাতীয় সংসদ সদস্য নির্বাচিত হন। পর্যায় ক্রমে ১৯৮৮ ও ১৯৯১ সালে জাতীয় পার্টি থেকে সংসদ সদস্য নির্বাচিত হওয়ার পর তিনি জাতীয় পার্টির ভাইস চেয়ারম্যান পদ লাভ করেন। ২০০১ সালে চার দলীয় ঐক্যজোটের বাংলাদেশ জাতীয় পার্টির মনোনয়ন প্রাপ্ত হয়ে পুনরায় জাতীয় সংসদ সদস্য নির্বাচিত হন। ওই সময় তিনি বাংলাদেশ জাতীয় পার্টির প্রেসিডিয়াম মেম্বার ছিলেন। তিনি ২০০৬ সালে বাংলাদেশ জাতীয়তাবাদী দলে (বিএনপি) যোগদান করে দলের কেন্দ্রীয় নির্বাহী কমিটির সদস্য পদ লাভ করেন। ২০০৮ সালের নির্বাচনে বিএনপি থেকে প্রার্থী হয়ে পরাজিত হন। ২০১৬ সালে বিএনপির কাউন্সিলের পর তিনি বিএনপির চেয়ারপার্সনের উপদেষ্টা পদে নিযুক্ত হন। কাজী মো. আনোয়ার হোসেন ০৩ মার্চ ২০১৭ ঢাকার এ্যাপোলো হাসপাতালে মৃত্যুবরণ করেন। মৃত্যুকালে উনার বয়স ছিল ৬৪ বছর। "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ সেপ্টেম্বর ২০১৯।  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "কাজী মো. আনোয়ার হোসেন"। প্রথম আলো। সংগ্রহের তারিখ ২০১৯-০৯-২১।  "নবীনগরের সাবেক এমপি আনোয়ার হোসেন মারা গেছেন"। কালের কণ্ঠ। সংগ্রহের তারিখ ২০১৯-০৯-২১।  "সাবেক এমপি কাজী আনোয়ার হোসেনের মৃত্যুবার্ষিকী আজ"। দৈনিক নয়াদিগন্ত। সংগ্রহের তারিখ ২০১৯-০৯-২১।
মগনামা মাঝিরপাড়া শাহ রশিদিয়া আলিম মাদ্রাসা

মগনামা মাঝিরপাড়া শাহ রশিদিয়া আলিম মাদ্রাসা কক্সবাজার জেলার মগনামা উপকূলীয় অঞ্চলের একটি ধর্মীয় শিক্ষাপ্রতিষ্ঠান।
বরুণ শর্মা

বরুণ শর্মা (জন্ম ৪ ফেব্রুয়ারি ১৯৯০) একজন ভারতীয় চলচ্চিত্র অভিনেতা, যিনি কিছু ব্যবসাসফল চলচ্চিত্রে অভিনয় করেছেন এর মধ্যে ফুকরে (২০১৩) এবং কিস কিসকো পেয়ার কারু (২০১৫) উল্লেখযোগ্য। তার সবচেয়ে ব্যবসাসফল চলচ্চিত্রগুলোর মধ্যে আরো রয়েছে দিলোয়ালে (২০১৫), ফুকরে রিটার্নস (২০১৭), এবং ছিছোরে (২০১৯)। তিনি লরেন্স স্কুলে পড়াশোনা শুরু করেন, কিন্তু পরে তিনি এপিজে স্কুলে বদলি হোন ১১ এবং ১২ শ্রেণীর পড়াশোনা সম্পূর্ণ করার জন্য। তিনি আইআইএফটি চন্ডিগড় থেকে মিডিয়া এর উপর স্নাতক সম্পূর্ণ করেন। শর্মা ২০১৩ সালে ম্রিঘদীপ সিং লাম্বার কমেডি-ড্রামা চলচ্চিত্র "ফুকরে" এর মাধ্যমে বলিউডে আত্মপ্রকাশ করেন। চলচ্চিত্রটি ব্যবসাসফল হিসেবে খ্যাতি পায় এবং বিশ্বজুরে ₹৭০০ মিলিয়ন (ইউএস$ ৮.৫৬ মিলিয়ন) এর উপর আয় করে। ২০১৪ সালে তিনি "য়ারো দা ক্যাচাপ" চলচ্চিত্রের মাধ্যমে পাঞ্জাবি চলচ্চিত্রে আত্মপ্রকাশ করেন। ২০১৫ সালে তিনি অবিষেক ডোগ্রার "ডলি ডোলি" চলচ্চিত্রে অভিনয় করেন, কিন্তু চলচ্চিত্রটি বক্স অফিসে বিফল হয়। এরপর তিনি কাপিল শর্মা এর সাথে ব্যবসাসফল চলচ্চিত্র "কিস কিসকো পেয়ার করু"তে অভিনয় করেন। ২০১৫ সালে তার শেষ চলচ্চিত্র রোহিত শেট্টি এর "দিলোয়ালে"। এতে তিনি শাহরুখ খান, বরুণ ধবন, কাজল এবং কৃতি শ্যানন, চলচ্চিত্রটি বক্স অফিসের কয়েকটি আয়ের রেকর্ড ভেঙ্গে ফেলে। চলচ্চিত্রটি বিশ্বজুরে ₹ ৪ বিলিয়ন (ইউএস$ ৪৮.৮৯ মিলিয়ন) এর উপর আয় করে। দুই বছর তিনি সুশান্ত সিং রাজপুত এর সাথে ডিনেশ ভিজান এর "রাবতা" (২০১৭) চলচ্চিত্রে অভিনয় করেন। এটি বক্স অফিসে মুখ থুবরে পরে এবং চলচ্চিত্র সমালোচকরাও এর সম্পর্কে বিরুপ মন্তব্য করেন। ২০১৭ সালের শেষে তিনি "ফুকরে রিটার্নস" এ অভিনয় করেন, যা বক্স অফিস সফলতা পায় এবং বিশ্বজুরে ₹ ১ বিলিয়ন (ইউএস$ ১২.২২ মিলিয়ন) এর উপর আয় করে। ২০১৮ সালে তিনি গোবিন্দ এর সাথে ব্যবসায়িকভাবে ব্যর্থ চলচ্চিত্র "ফ্রাইডে"তে অভিনয় করেন। ২০১৯ সালে তিনি "অর্জুন পাতিয়ালা", "খানদানি সাফাকানা" এবং "ছিছোরে" চলচ্চিত্রে অভিনয় করেন। তার পরবর্তি চলচ্চিত্র "রুহ আফজা"। এতে তিনি রাজকুমার রাও এবং জানবি কাপুর। "Winners of 20th Annual Life OK Screen Awards 2014"। Cinebag। ২০১৪-০১-১৬ তারিখে মূল থেকে আর্কাইভ করা। সংগ্রহের তারিখ ২০১৪-০১-১৫।
পনুন কাশ্মীর

পানুন কাশ্মীর হল কাশ্মীরী হিন্দু সম্প্রদায়ের মানুষদের একটি সংগঠন ৷ কাশ্মীরী ভাষায় এর অর্থ হল "আমাদের নিজেদের কাশ্মীর" ৷ ১৯৯০ সালে সন্ত্রাসবাদীদের দ্বারা প্রায় ৭ লক্ষাধিক কাশ্মীরী হিন্দু স্বভূমি থেকে বিতাড়িত হয়ে আশ্রয় নেন দিল্লী ও জম্মুর নানা অস্থায়ী শরনার্থী শিবিরে ৷ এরপরই তারা এই সংগঠনের ছত্রছায়ায় একত্রিত হন ৷ ১৯৯১ সালে প্রতিষ্ঠানটি একটি প্রস্তাব পাস করে দাবি করে: (ক) কাশ্মীরের উপত্যকায় কাশ্মীরি হিন্দুদের জন্য একটি আবাস ভূমি প্রতিষ্ঠা ঝালুমের পূর্ব ও উত্তর উপত্যকা যার অন্তর্ভুক্ত। (খ) জীবন, স্বাধীনতা,মত প্রকাশের স্বাধীনতা, বিশ্বাস, সমতা এবং আইনের শাসনের অধিকার নিশ্চিত করার জন্য ভারতের সংবিধান এখানে অক্ষর ও আত্মায় প্রযোজ্য হবে। (গ)আবাস ভূমিকে কেন্দ্রীয় প্রশাসনের অধীনে রাখা হবে; এবং (ঘ) যে সাতশত হাজার কাশ্মীরি হিন্দু, যাদের অতীতে কাশ্মীর থেকে বহিষ্কৃত করা হয়েছে এবং যারা কাশ্মীরে সন্ত্রাসী সহিংসতার কারণে ছেড়ে চলে যাওয়ার জন্য বাধ্য হয়েছিল তাদের মধ্যে সকলেই ফিরে আসবে ।আর বসতি স্থাপন করবে। মর্যাদা এবং সম্মানের সাথে একটি ন্যায়সঙ্গত ভিত্তিতে আবাস ভূমিতে তারা বসতি স্থাপন করবে। পানুন কাশ্মীরের সমর্থকরা কামনা করে কাশ্মীর উপত্যকার বেশির ভাগ অংশ ও শ্রীনগর, অনন্তনাগ, সোপার, বারামুল্লা এবং আওয়ান্তিপোরা শহর কাশ্মীরি হিন্দু আবাস ভূমির অংশ হবে । সংগঠনটি দাবি করে যে এটি আসলে হিন্দু মাতৃভূমির সন্ধান করে না বরং এটি কাশ্মীরি পণ্ডিত যারা হিন্দু তাদের জন্য একটি মাতৃভূমি চায় এবং তারা তাদের প্রতিবেশীদের সাথে শান্তিপূর্ণভাবে বসবাস করার জন্য প্রস্তুত। Excelsior, Daily (২০১৭-০১-০৯)। "Involve 'Panun Kashmir' in talks on return of KPs: Ambardar" (ইংরেজি ভাষায়)। সংগ্রহের তারিখ ২০১৯-০৩-১৪।  Wirsing, Robert (২০০৩)। Kashmir in the Shadow of War: Regional Rivalries in a Nuclear Age (ইংরেজি ভাষায়)। M.E. Sharpe। পৃষ্ঠা 149। আইএসবিএন 9780765610898।  "Why Homeland? Introduction"। Panun Kashmir। ২০১৩-১০-২৯ তারিখে মূল থেকে আর্কাইভ করা।